Samarqandda yana qurilish muammosi. MIB 37 ta xonadonni buzib tashlamoqchi

Samarqand shahridagi “Rahmatobod” mahallasi, Al-Xorazmiy ko‘chasida joylashgan 37 ta xonadonda yashovchi 43 nafar oilaning uylari MIB shahar bo‘limi tomonidan buzib tashlanmoqchi. Bu haqda “Daryo” muxbiri Farhod Norbo‘tayev ma’lum qildi.

MIB ijrochilari mazkur xonadonlarni buzishga kelganda ikki tomon o‘rtasida mojaro kelib chiqqan.
Ma’lum bo‘lishicha, ushbu xonadonlar o‘rnida “Samgidroqurilish” MChJ tomonidan ko‘p qavatli uy qurilishi rejalashtirilgan. Biroq, xonadon egalari o‘z uylari buzilishidan norozi.

“Daryo” muxbiri mazkur holat yuzasidan jurnalistik surishtiruv o‘tkazmoqda.